Thunderbolts*

Thunderbolts* on vuonna 2025 ensi-iltansa saanut yhdysvaltalainen Marvel Comicsin luomaan Ukonnuolet-antisankariryhmään perustuva supersankarielokuva. Sen on tarkoitus olla Marvel Cinematic Universen (MCU) 36. elokuva ja viimeinen elokuva. Elokuvan ohjasi Jake Schreier, sekä käsikirjoittivat Eric Pearson ja Joanna Calo. Sen pääosissa ovat Florence Pugh, Sebastian Stan, Wyatt Russell, Olga Kurylenko, Lewis Pullman, Geraldine Viswanathan, David Harbour, Hannah John-Kamen ja Julia Louis-Dreyfus. Elokuvassa, joukko antisankareita joutuu ansaan ja lyöttäytyy yhteen ryhmäksi, selvitäkseen ansasta ja tullakseen oikeiksi sankareiksi.
Marvel Studios alkoi kehitellä Ukonnuolista kertovaa elokuvaa vuonna 2021. Elokuva julkistettiin virallisesti vuoden 2022 San Diego Comic-Con Internationalissa, ja samalla Schreierin ja Pearsonin paljastettiin olevan kiinnitettyinä ohjaajaksi ja käsikirjoittajaksi. Elokuvan päänäyttelijät paljastettiin saman vuoden syyskuussa. Lee Sung Jin liittyi projektiin toiseksi käsikirjoittajaksi maaliskuussa 2023, työskenneltyään aiemmin Schreierin kanssa Netflix-sarjan "Beef" (2023–) parissa. Tuotanto viivästyi useita kertoja Hollywoodin käsikirjoittajien sekä näyttelijöiden lakkojen 2023 vuoksi. Tämän seurauksena, osa näyttelijöistä erosi projektista ja heidän tilalleen valittiin vuoden 2024 alussa uudet näyttelijät. Samoihin aikoihin, Calo liittyi projektiin uudeksi käsikirjoittajaksi. Elokuvaa kuvattiin helmikuusta kesäkuuhun 2024, ja kuvaukset sijoittuivat Trilith Studiosin ja Atlanta Metro Studiosin tiloihin, Atlantaan, sekä myös Utahiin ja Kuala Lumpuriin.
"Thunderbolts*" sai maailmanensi-iltansa Empire Leicester Squarella 22. huhtikuuta 2025. Elokuvateattereihin se ilmestyi Suomessa 30. huhtikuuta 2025 ja Yhdysvalloissa 2. toukokuuta 2025. Elokuvan lopussa, Ukonnuolet uudelleennimetään ”Uusiksi Kostajiksi”, ja lopputeksteissä paljastuu, että elokuvan nimessä esiintyvä asteriski viittasi elokuvan vaihtoehtoiseen nimeen, The New Avengers. Marvel Studios alkoi ensi-iltaviikonlopun jälkeen myös markkinoida elokuvaa tällä nimellä. Elokuva sai kriitikoilta positiivisen vastaanoton, mutta teki tappiota 382,1 miljoonan dollarin lipputuloillaan.
Juoni.
Malesiassa, Yelena Belova hävittää todisteet CIA:n johtajana sekä OXE-nimisen yhtiön hallituksen entisenä puheenjohtajana ja nykyisenä strategisena neuvonantajana toimivan Valentina Allegra de Fontainen osuudesta OXE:n superihmisten luomiseen tarkoitetussa ”Vartiomies”-projektissa. Yhdysvaltain kongressin epäillessä de Fontainea virkarikkomuksista ja yrittäessä tutkia hänen rooliaan OXE:n toimissa, de Fontaine lähettää erikseen Belovan, John Walkerin, Ava Starrin ja Antonia Dreykovin OXE:n maanalaiseen holviin keskelle Utahin aavikkoa, huijaten heidät myös samalla yrittämään eliminoida toisensa. Ava ehtii tappaa Antonian, ennen kuin hän, Belova ja Walker tapaavat muistinmenetyksistä kärsivän ja entisen huumeriippuvaisen miehen nimeltä Bob. Ymmärrettyään de Fontainen aikoneen hankkiutua heistä eroon, kolmikko pakenee yhdessä Bobin kanssa ennen kuin holviin asetettu ansa ehtii polttaa kaiken poroksi.
de Fontaine saa kuulla kolmikon ja Bobin selviämisestä, vaikka oli aiemmin luullut Bobin (jonka koko nimeksi paljastuu Robert Reynolds) kuolleen Vartiomies-projektin ihmiskokeissa. Holvin uloskäynnillä, Bob kiinnittää OXE:n joukkojen huomion itseensä, jotta Belova, Walker ja Ava voisivat paeta. Bob kuitenkin selviää luodeista ilman naarmuja, ja nousee hallitsemattomasti lentoon, kunnes menettää tajuntansa ja putoaa alas. Alexei Shostakov, joka oli kuullut yksityiskohdat de Fontainen juonesta työskennellessään autonkuljettajana omassa limusiinipalvelussaan, pelastaa Belovan, Walkerin ja Avan, ja nimeää ryhmän ”Ukonnuoliksi”, Belovan lapsuuden jalkapallojoukkueen mukaan. OXE:n agenttien jahdatessa ryhmää, Bucky Barnes, entinen Talvisotilas ja nykyinen kongressiedustaja, pelastaa mutta samalla myös pidättää heidät, pakottaakseen heidät todistamaan de Fontainea vastaan. Mutta kuultuaan sekä heiltä että de Fontainen assistentilta, Meliltä, Bobista ja Vartiomies-projektista, Barnes päättää auttaa heitä pelastamaan Bobin.
Sillä välin, de Fontaine on vienyt Bobin New Yorkissa sijaitsevaan entiseen Kostajat-torniin, jonka oli aikoinaan ostanut Tony Starkilta ja uudelleennimennyt ”Vahtitorniksi”. de Fontaine opettaa Bobin hallitsemaan voimiaan ja antaa hänelle oman supersankaripuvun. Kun Ukonnuolet lopulta hyökkäävät Vahtitorniin, de Fontaine paljastaa heille aikovansa esitellä Vartiomieheksi ryhtyneen Bobin maailmalle häntä tottelevana ja Kostajiakin mahtavampana sankarina, sekä lavastaa Ukonnuolet häntä vastaan juonitelleiksi rikollisiksi, toivoen voivansa siten pelastaa maineensa ja saada ikuisen syytesuojan. Bob päihittää Ukonnuolet helposti, mutta alkaa pitää itseään jumalana ja kääntyy de Fontainea vastaan. Mel pelastaa de Fontainen hengen aktivoimalla Bobiin asennetun tappokytkimen, mutta Bob selviää tästä hengissä ja tulee herättäneeksi ilkeän sivupersoonansa, Tyhjyyden. Tyhjyys alkaa peittää New Yorkia yliluonnolliseen pimeyteen, joka muuttaa kaupunkilaisten kehoja varjoiksi ja vangitsee näiden mielet tasku-ulottuvuuteen kokemaan uudelleen elämänsä pahimmat muistot.
Ymmärtäen, että ainoa keino pysäyttää Tyhjyys on sisältä päin, Belova antaa itsensä päätyä myös pimeyteen. Hän kokee siellä ikävimmät muistonsa Musta Leski -koulutuksensa ajoilta, ja selvittää lopulta tiensä Bobin omaan alitajuntaan, joka muistuttaa Bobin lapsuuden huonetta. Muut Ukonnuolet seuraavat Belovaa, ja näkevät Bobin muistot oman isänsä pahoinpitelyistä sekä Vartiomies-projektin alkuperäisistä kokeista Malesiassa, joihin Bob oli aikoinaan suostunut tullakseen paremmaksi ihmiseksi sekä päästäkseen eroon huumeriippuvuudestaan. Ukonnuolet joutuvat alakynteen Tyhjyyttä vastaan, ja Bob uhkaa joutua kokonaan Tyhjyyden valtaan. Mutta Ukonnuolten vakuutettua Bobille, ettei hän ole mitätön ja ettei tämän kuulu olla Tyhjyyden kaltainen, Bob ottaa kehonsa takaisin hallintaansa, jolloin sekä kaupunki että sen asukkaat palautuvat ennalleen. Ukonnuolet yrittävät pidättää de Fontainen, mutta tämä huijaa heidät tiedotustilaisuuteen, jossa hän väittää itse värvänneensä heidät uudeksi supersankariryhmäksi nimeltä Uudet Kostajat. Hämmentyneenä ja vastahakoisena, ryhmä menee de Fontainen esityksen mukana, hyväksyen uuden nimensä ja asemansa, vaikka Belova kuiskaa de Fontainen korvaan ”Me omistamme sinut nyt.”
Lopputekstien aikana näytettyjen sanomalehtileikkeiden mukaan, ihmiset suhtautuvat Uusiin Kostajiin ristiriitaisesti. Lopputekstien välissä näytetyssä kohtauksessa, Shostakov yrittää epätoivoisesti suostutella ruokakaupassa erään naisen ostamaan ryhmän kuvalla koristellun Wheaties-muropaketin. Lopputekstien jälkeen näytetyssä kohtauksessa, 14 kuukautta tiedotustilaisuuden jälkeen, Uudet Kostajat ja Bob keskustelevat siitä kuinka oman Kostajat-ryhmänsä koonnut Sam Wilson aikoi nostaa heitä vastaan syytteen oikeudesta ”Kostajat”-tavaramerkkiin. Lisäksi oli meneillä salaperäinen avaruuskriisi, ja ryhmän keskustelu aiheesta keskeytyy, kun Vahtitorni saa hätäsignaalin tuntemattomalta yliulottuvuusalukselta, jonka kyljessä näkyy numeroa ”4” muistuttava tunnus.
Tuotanto.
Kehitys.
"Guardians of the Galaxyn" (2014) ohjaaja James Gunn ilmaisi kiinnotuksensa Ukonnuolista kertovan elokuvan tekemiseen. Marvel Studiosin johtaja Kevin Feige sanoi mahdollisuuden tähän riippuvan "Guardians of the Galaxyn" menestyksestä. Vuonna 2021 Gunn ei ollut enää kiinnostunut elokuvan ohjaamisesta, koska oli ohjannut jo ohjannut DC Filmsille elokuvan "" (2021), jonka nimikkoryhmä perustui osittain samanlaiseen konseptiin kuin Ukonnuolet. Kesäkuussa 2018, Hannah John-Kamen ilmaisi halunsa palata Ava Starrin / Aaveen rooliin mahdollisessa Ukonnuolista kertovassa elokuvassa (Aaveen oltua sarjakuvissa ryhmän jäsen).
Ukonnuolista kertovan elokuvan tekemistä osaksi Marvel Cinematic Universea (MCU) oli spekuloitu jo vuonna 2019, kun paljastettiin Daniel Brühl palaisi elokuvasta "" (2016) näyttelemään Helmut Zemoa (joka oli ryhmän perustaja sarjakuvissa) Disney+-sarjassa "The Falcon and the Winter Soldier" (2021). Kyseisessä sarjassa sekä elokuvan "Black Widow" (2021) lopputekstien jälkeen näytetyssä kohtauksessa esiteltiin Julia Louis-Dreyfusin näyttelemä Valentina Allegra de Fontaine, joka värväsi antisankareita, kuten Wyatt Russellin näyttelemän John Walkerin / USAgentin sekä Florence Pugh’n näyttelemän Yelena Belovan, työskentelemään hänelle. Fanit epäilivät alun perin, että Ukonnuolet tulisivat esiintymään "The Falcon and the Winter Soldierissa", mutta vastaava Nate Moore sanoi, ettei ryhmää ollut koskaan harkittu osaksi sarjan tarinaa.
Kesäkuussa 2022, "Thunderboltsin" paljastettiin olevan kehitteillä, kun Jake Schreier kiinnitettiin sen ohjaajaksi, ja Eric Pearson sen käsikirjoittajaksi. Schreier palkattiin ohjaajaksi heti ideansa esittelyn jälkeen, sen tehtyä vaikutus Marvel Studiosin johtajiin. Samaan aikaan, studio oli ollut yhteyksissä aiemmissa MCU-elokuvissa esiintyneisiin näyttelijöihin, keskustellakseen siitä milloin nämä voisivat palata rooleihinsa. Ryhmän jäseniin uskottiin kuuluvan Zemo, Belova, Urakoitsija, USAgentti, Aave, Kuvotus, Bucky Barnes ja Clint Barton / Haukansilmä, joko de Fontainen tai Zemon johtaessa ryhmää. "Deadline Hollywoodissa" myös uskottiin, että Thaddeus Ross tulisi esiintymään elokuvassa, koska hahmolla oli yhteyksiä ryhmään sarjakuvissa, mutta uudella näyttelijällä, William Hurtin kuoleman johdosta. Elokuva julkistettiin virallisesti vuoden 2022 San Diego Comic-Con Internationalissa, missä sen kerrottiin olevan yksi MCU:n elokuvista, ensi-iltapäivämääränä 26. heinäkuuta 2024.
Esituotanto.
Syyskuussa 2023, D23 Expo -messuilla, vahvistettiin Pugh’n, Russellin, John-Kamenin ja Louis-Dreyfusin paluut Belovan, USAgentin, Aaveen ja de Fontainen rooleihin, minkä lisäksi Sebastian Stan, David Harbour ja Olga Kurylenko palaavat aiemmista MCU-projekteista näyttelemään Barnesia, Alexei Shostakovia / Punavartijaa ja Antonia Dreykovia / Urakoitsijaa. Harbour kuvaili elokuvaa MCU:n kannalta ainutlaatuiseksi, koska päähenkilöt olivat ”hylkiöitä tai epäonnistujia, jotka eivät olleet oikein supersankareiden veroisia”. Kuun lopulla, "Above the Linen" Jeff Sneider raportoi, että Harrison Ford oli Marvel Studiosin vahvin ehdokas Rossin uudeksi näyttelijäksi Hurtin tilalle. Marvel oli suunnitellut paljastavansa Fordin roolivalinnan jo D23:n aikana, mutta Lucasfilmin johtaja Kathleen Kennedyn pyynnöstä perunut aikeensa, jotta se ei häiritsisi "Indiana Jones and the Dial of Destinyn" (2023) mainoskampanjaa. Lokakuussa, Fordin roolivalinta Rossiksi vahvistettiin, ja hänen paljastettiin esiintyvän "issä" (2025) ennen "Thunderboltsia". "Variety" kuitenkin raportoi, että Ford esiintyisi ainoastaan "Brave New Worldissä", ja heinäkuussa 2024, Feige itsekin vihjaili, ettei Ford tule esiintymään "Thunderboltsissa".
Tammikuussa 2023, Ayo Edibiri valittiin tuntemattomaan rooliin. Seuraavan kuukauden aikana, Steven Yeun valittiin näyttelemään hahmoa, joka tulisi mahdollisesti esiintymään muissakin MCU-elokuvissa "Thunderboltsin" jälkeen. Seuraavan kuukauden aikana, Lee Sung Jin paljasti liittyneensä projektiin tekemään Schreierin pyynnöstä uuden käsikirjoituksen. Yeun ja Lee olivat kumpikin aiemmin työskennelleet Schreierin kanssa Leen itsensä luoman Netflix-sarja "Beefin" (2023–) parissa. Sneider raportoi, että Pearsonin käsikirjoitus oli keskittynyt liikaa "Black Widow"’ssa esiteltyihin hahmoihin, jotka katsojat olivat jo oppineet tuntemaan, vaikka Marvel Studios itse pyrki siihen, että muillakin hahmoilla olisi yhtä tärkeä rooli. Grace Yun toimii elokuvan tuotantosuunnittelijana, ja pukusuunnittelijana toimii Sanja Milkovic Hays, joka oli aiemmin työskennellyt elokuvien "Captain Marvel" (2019) ja "" (2021) parissa. Elokuvan kuvaajaksi alun perin kaavailtu Steve Yedlin oli jo toukokuussa aikeissa valmistautua elokuvan kuvauksiin, mutta hän erosi myöhemmin projektista, ja Disney+-sarjan "Moon Knight" (2022) parissa aiemmin työskennellyt Andrew Droz Palermo korvasi hänet. 
Toukokuun lopussa alkanut käsikirjoittajien lakko 2023 pakotti tuotantoryhmän viivästyttämään kuvauksia. Seuraavan kuukauden aikana, Utahin elokuvakomissio ilmoitti, että "Thunderboltsia" tultaisiin kuvaamaan Emeryn piirikunnassa sekä Grandin piirikunnassa, Utahissa. Pian tämän jälkeen, elokuvalle annettiin uusi ensi-iltapäivämäärä: 20. joulukuuta 2024. Vastaavan tuottajan, Brian Chapekin, mukaan "Thunderboltsin" oli tarkoitus olla maanläheinen elokuva ja sitä kuvattaisiin useissa fyysisissä paikoissa. Kun Hollywoodin näyttelijöiden lakko 2023 päättyi marraskuussa, elokuvalle alettiin jälleen uusi ensi-iltapäivämäärä: 25. heinäkuuta 2025. Samoihin aikoihin, Robert Kirkman, Yeunin läheinen ystävä, paljasti, että Yeun näyttelisi elokuvassa Vartiomiestä. Russell uskoi, että elokuva tulisi olemaan mielenkiintoinen ja hauska, mutta ei aivan ”suoraviivainen” Marvel-elokuva. Yeun erosi roolistaan tammikuussa 2024, elokuvan tuotantoaikataulujen viivästymisen vuoksi. Aluksi ei ollut varmaa, että valittaisiinko Vartiomiehelle uusi näyttelijä, vai korvattaisiinko hahmon rooli jollain muulla. Mutta tammikuun 2024 lopulla, Lewis Pullman paljastettiin olevan todennäköisin ehdokas Vartiomiehen uudeksi näyttelijäksi, ja hänen roolivalintansa vahvistettiin hyvin pian sen jälkeen. Lisäksi Geraldine Viswanathan valittiin projektista aikataulujen viivästymisen vuoksi eronneen Edebirin tilalle näyttelemään de Fontainen assistenttia. Helmikuussa, elokuvan ensi-ilta aikaistettiin päivämäärälle: 2. toukokuuta 2025, jolloin ensi-iltapäivämäärä vaihtoi paikkaa "in" kanssa. Myöhemmin, saman kuukauden aikana, Joanna Calo palkattiin tekemään muutoksia aiempiin käsikirjoituksiin. Aiempien luonnosten juonenkäänteenä oli että Ukonnuolet oli lähetetty suorittamaan tehtävää, josta heidän ei ollut tarkoitus selvitä hengissä.
Kuvaukset.
Kuvaukset oli alun perin tarkoitus aloittaa kesäkuussa 2023, eikä lakon alun perin odotettu vaikuttavan niihin, sillä Marvel Studios oli suunnitellut kuvaavansa varsinaisten kuvausten aikana sen mitä kuvattavissa oli ja tekevänsä tarvittavat muutokset käsikirjoituksiin uudelleenkuvausten aikana. Harbour oli suunnitellut osallistuvansa Atlantassa myös "Stranger Thingsin" viidennen tuotantokauden kuvauksiin, ennen kuin senkin tuotanto viivästyi lakon vuoksi.
Kuvaukset alkoivat 26. helmikuuta 2024 Trilith Studiosin sekä Atlanta Metro Studiosin tiloissa, Atlantassa, maaliskuussa 2024, Palermon toimiessa kuvaajana. Elokuvaa kuvattiin toukokuun lopulla ja kesäkuun alussa myös Emeryn ja Grandin piirikunnissa, Utahissa, sekä New Yorkin osavaltiossa. Louis-Dreyfus sai jo kesäkuuhun menness omat kohtaukset kuvattua, ja sanoi Marvel Studiosin yrittävän ”palata takaisin juurilleen” keskittymällä hahmojen inhimillisyyteen, fyysisiin stuntteihin, sekä visuaalisten efektien käytön välttämiseen silloin kun mahdollista. Elokuvaa kuvattiin myös Medan Pasarin aukiolla sekä Merdeka 118 -pilvenpiirtäjällä Kuala Lumpurissa, Malesiassa. Pugh vaatii saada itse kuvata kohtauksen, jossa Belova hyppää Merdeka 118:n huipulta, ilman sijaisnäyttelijöitä. Feige ja Marvel Studios alun perin epäröivät tämän sallimista vakuutussyistä, mutta lopulta Pugh’n itse toteuttaa hyppy. Kuvaukset saatiin päätökseen kesäkuun 19. päivän viikolla.
Jälkituotanto.
Syyskuussa 2024, Chris Bauerin ja Wendell Piercen paljastettiin myös näyttelevän elokuvassa. Joulukuun alussa, elokuvalle tehtiin Atlantassa lisäkuvauksia.
Elokuvan leikkaajina toimivat Harry Yoon ja Angela M. Catanzaro. Yoon oli aiemmin työskennellyt "Shang-Chi and the Legend of the Ten Ringsin" (2021) parissa. Jake Morrison toimi visuaalisten efektien päävalvojana, ja visuaalisten efektien toteuttamisesta vastasivat Industrial Light &amp; Magic, Framestore, Digital Domain, Rising Sun Pictures, Raynault VFX, Base FX, Crafty Apes ja Mammal Studios.
Musiikki.
Yhtye Son Lux oli aloittanut "Thunderboltsin*" musiikin sävellystyöt Abbey Road Studiosin tiloissa, Lontoossa, helmikuussa 2025, sävellettyään aiemmin myös Schreierin edellisen elokuvan, "Paper Townsin" (2015), musiikin. Hollywood Records ja Marvel Music julkaisivat soundtrackin 30. huhtikuuta 2025.
Markkinointi.
Kuvausten alettua maaliskuussa 2024, Pugh ja Marvel Studios julkaisivat kuvan itsestään Musta Leski -puvustaan sekä Schreierista elokuvan uuden logon kanssa. Logo oli kirjoitettu muotoon ”"Thunderbolts*"”. Useat kommentoijat ihmettelivät miksi asteriski esiintyi päivitetyssä logossa. Seuraavan kuukauden aikana, Feige kommentoi, että "Thunderbolts*" oli elokuvan virallinen nimi ja että sen merkitys tultaisiin paljastamaan elokuvan saatua ensi-iltansa. Eräs teoria oli, ettei ryhmää kutsuttaisikaan elokuvassa Ukonnuoliksi, vaan vaihtoehtoiseksi versioksi Kostajista, kuten Pimeyden Kostajat tai Uudet Kostajat. Jotkut jopa epäilivät, että elokuvassa esiintyisi toinen Ukonnuolten ryhmä, joka muistutti enemmän sarjakuvissa esiintyvää versiota.
Elokuvan trailereissa, Punavartija oli ilmaissut toivonsa siitä, että ryhmä pääsisi Wheaties-muropakettien kanteen. Kyseisten muropakettien kannessa oli aiemmin esiintynyt myös kuuluisia urheilijoita, ja Wheaties oli myös tunnettu tunnuslauseesta ”The Breakfast of Champions”. Trailerin julkaisun aikoihin, Marvel Studios julkaisi Wheaties-muropakettien kansia muistuttavan julisteen, jossa ryhmän jäsenet esiintyivät. Nämä julisteet oli julkaistu sosiaalisessa medissa kuvatekstillä ”The Breakfast of Champions Thunderbolts*”.
Elokuvan ensi-iltaviikonlopun jälkeen, Marvel Studios uudelleenbrändäsi elokuvan nimelle "The New Avengers". Studio julkaisi videon "Thunderboltsin*" julisteesta, jossa logo repeytyi irti julisteesta ja sen takaa paljastui "The New Avengersin" logo. Myös elokuvan julisteet päivitettiin käyttämään kyseistä logoa, minkä lisäksi julkaistiin myös aivan uusia julisteita. Schreier selitti, että elokuvan uuden nimen paljastaminen oli aina ollut osa studion suunnitelmaa, että markkinoinnin oli ollut tarkoitus johtaa tähän jo siitä alkaen, kun asteriski lisättiin elokuvan alkuperäiseen nimeen. Disney kuitenkin tarkensi, ettei elokuvan nimi varsinaisesti muuttunut, vaan että asteriskin merkitystä oli vain ”tarkennettu”. Lipunmyyntipalvelut kirjoittivat edelleen elokuvan nimeksi "Thunderbolts*", vaikka lisäsivät myös perään nimen "The New Avengers".
Julkaisu.
"Thunderbolts*" sai ensiesityksensä Empire Leicester Squarella, Lontoossa, 22. huhtikuuta 2025. Teatteriensi-iltansa elokuva sai Suomessa 30. huhtikuuta 2025 ja Yhdysvalloissa 2. toukokuuta 2025. Elokuvan aiemmin asetettuja ensi-iltapäivämääriä ovat olleet 26. heinäkuuta 2024, 20. joulukuuta 2024, 25. heinäkuuta 2025 ja 5. toukokuuta 2025.